Daily View – P.M. – บล.กสิกรไทย
Daily View - P.M. - บล.กสิกรไทย
14 ก.พ. 2560

Daily View – P.M. – บล.กสิกรไทย
 
Tactical Move 
         
เดินเกมกลยุทธ์บ่าย         
SET Index ปรับลง 2.26 จุด (-0.14%) ปิดภาคเช้าที่ 1,582.98 จุด ด้วยมูลค่าการซื้อขาย 22,755.69 ลบ.
Most Positive Impact: PTTGC (0.34 จุด), KTB (0.28 จุด), MAKRO (0.24 จุด)
Most Negative Impact: PTT (-1.16 จุด), AOT (-0.73 จุด), PTTEP (-0.71 จุด)
         
แนวโน้มตลาดบ่าย
ตลาดยังซึมแกว่งตัวติดลบในกรอบแคบๆ ท่ามกลางมูลค่าการซื้อขายที่หดเหลือเพียง 2.25 หมื่นล้านบาท ต่ำกว่ามูลค่าการซื้อขายเฉลี่ยช่วงเช้าตั้งแต่ต้นปีที่ 2.65 หมื่นล้านบาท ค่อนข้างมาก สะท้อนถึงอาการขาดปัจจัยขับเคลื่อนใหม่ๆ ตลาดไม่มี New Money เข้ามา และทำให้ยังต้องถูกหล่อเลี่ยงด้วยเม็ดเงินลงทุนในประเทศเป็นหลัก ซึ่งจะทำให้เมื่อเข้าสู่ช่วงใกล้สิ้นสุดการรายงานผลประกอบการงวด 4Q59 คาดว่าจะเกิดแรงขายกดดัน และทำให้ SET Index ปรับฐานหนักได้ 
สิ่งที่ต้องติดตามในวันนี้คือ นางเจเน็ต เยเลนจะขึ้นกล่าวแถลงรายงานต่อคณะกรรมาธิการในสภาคองเกรสเกี่ยวกับผลการดำเนินนโยบายการเงิน (14-15 ก.พ.60) ซึ่งจะถือว่าเป็นการแถลงต่อสมาชิกรัฐสภาเป็นครั้งแรกในรัฐบาลของทรัมป์โดยประเด็นที่ต้องติดตามคือ
1. มุมมองต่อเศรษฐกิจสหรัฐที่ดี่ขึ้นต่อเนื่อง และโอกาสในการปรับดอกเบี้ยขึ้นในการประชุม FOMC 15 มี.ค.60 
2. มุมมองต่อการทบทวนกฎหมาย Dodd-Frank ที่นายโดนัลด์ ทรัมป์มีความต้องการที่จะยกเลิก หากประธาน Fed มีการแสดงความคิดเห็นขัดแย้งที่รุนแรง จะเป็น Sentiment ลบที่ทำให้ตลาดเกิดความกังวลหนัก US Dollar อาจพลิกกลับไปอ่อนค่าได้ 
มองกรอบการเคลื่อนไหวของ SET Index ในวันนี้น่าจะอยู่ที่ 1,582 -1,597 จุด กลยุทธ์การลงทุนยังคงถือชุดหุ้นเดิมคือ BBL KTB PTTEP กลุ่มหุ้นเก็งงบ SAWAD MEGA CHG BIG TKN และหุ้นปันผลสูง KKP LH SPCG GLOW
หุ้นแนะนำ: SAWAD MEGA CHG KKP SPCG TKN
หุ้นเก็งกำไรระยะสั้น: – 
 
Alternative Trading: 
SET50 Futures: S50H17 รอ Follow short หากหลุด 984 จุด เล็งไปทำกำไรที่ 972 จุด 
 